Diari Oficial de la Generalitat Valenciana


Sumari del DOGV 6007, del 06-05-2009 (2009/4722)

ORDE de 31 de març de 2009, de la Conselleria de Sanitat, de modificació de l'Orde de 14 de novembre de 2005 per la qual crea i regula el Registre de llicències concedides per la Conselleria de Sanitat a establiments de fabricació a mida i de distribució de productes sanitaris.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2009/03/31/(3)/dof/vci/html**

### Dades del document

Número de DOGV
:   6007

Data del DOGV
:   06-05-2009

Secció del DOGV
:   I. DISPOSICIONS GENERALS

Número del document
:   2009/4722


Data del document
:   31-03-2009

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * material mèdic-quirúrgic
    * distribuïdor comercial
    * legislació sanitària
    * control sanitari
    * registre de documents
    * servei sanitari
    * professió paramèdica
    * legislació
    * qualificació professional
    * terapèutica

ORDE de 31 de març de 2009, de la Conselleria de Sanitat, de modificació de l'Orde de 14 de novembre de 2005 per la qual crea i regula el Registre de llicències concedides per la Conselleria de Sanitat a establiments de fabricació a mida i de distribució de productes sanitaris. [2009/4722]  
L'article 3 de l'Orde de 14 de novembre de 2005, de la Conselleria de Sanitat, per la qual crea i regula el Registre de llicències concedides a establiments de fabricació a mida i de distribució de productes sanitaris, establix que:  
«La inscripció en ambdós seccions del Registre es farà d'ofici, una vegada concedida l'autorització administrativa de l'establiment, i se li assigna un número registral, que és de caràcter seqüencial, a cada un, precedit de les sigles CV, (corresponents a Comunitat Valenciana), i seguit de les sigles FAB, per als de fabricació a mida i de les sigles DIS, per als de distribució.  
Els de fabricació a mida, després de la indicació FAB, han de consignar, també, les indicacions (DENT), (ORTO), (AU) i (OPTI), segons es tracte de productes sanitaris de pròtesi dental, ortoprotètics, audioprotètics o oculars, respectivament.»  
El fet que el sector professional de diplomats en podologia faça, també, com una part del seu arsenal terapèutic, activitats de fabricació a mida de productes sanitaris evidencia la necessitat de modificar, parcialment, l'orde esmentada, a fi que hi queden considerats i inclosos.  
Amb este fi, i fent ús de les facultats que em conferix la disposició final primera del Decret 250/2004, de 5 de novembre, del Consell de la Generalitat, d'ordenació de les activitats de fabricació a mida, distribució i venda al públic de productes sanitaris a la Comunitat Valenciana,  
ORDENE  
Article únic  
Es modifica l'Orde de 14 de novembre de 2005, de la Conselleria de Sanitat, per la qual crea i regula el Registre de llicències concedides per la Conselleria de Sanitat a establiments de fabricació a mida i de distribució de productes sanitaris, per a afegir el grup de productes sanitaris ortopodològics, per la qual cosa el segon paràgraf de l'article 3 queda redactat com s'establix a continuació:  
«Els de fabricació a mida, després de les sigles FAB, han de consignar, també, les sigles (DENT), (ORTO), (PODE), (AU) i (OPTI), segons es tracte de productes sanitaris de protètica dental, ortoprotètics, ortopodològics, audioprotètics o oculars, respectivament.»  
DISPOSICIÓ FINAL  
Esta orde entra en vigor l'endemà de la publicació en el Diari Oficial de la Comunitat Valenciana.  
València, 31de març de 2009  
El conseller de Sanitat,  
MANUEL CERVERA TAULET


Còpia Permalink ELI